# name
L'estrès durant la gestació podria estar relacionat amb trastorns alimentaris

# metadata.dc.description.abstract[].value
Les dues últimes dècades s'ha detectat un increment significatiu del nombre de persones que manifesten trastorns de la conducta alimentària, com anorèxia, bulímia i trastorn per afartament. Per això hi ha moltes línies de recerca que busquen comprendre'n l'origen i el desenvolupament, i maneres d'evitar-los o de disminuir-ne la incidència. En la majoria de casos, els desencadenants acostumen a ser situacions d'estrès, reforçades sovint per cànons de bellesa exagerats. S'ha parlat molt de l'anorèxia i la bulímia, però no tant del trastorn per afartament. Alon Chen i els seus col·laboradors, del Weizmann Institute of Sciences d'Israel i del Max-Planck Institute of Psychiatry d'Alemanya, acaben de fer una aportació crucial a la comprensió i al tractament d'aquest trastorn. Segons publiquen a Cell Metabolism en un treball fet amb ratolins i extrapolable a les persones, les situacions d'estrès perinatal, és a dir, les que es produeixen poc abans o poc després de néixer, predisposen les femelles a manifestar aquest trastorn durant l'adolescència. A més, han vist també que la situació es pot revertir amb una dieta equilibrada. [...]

# metadata.dc.rights[].value
(c) Edició de Premsa Periòdica Ara, 2017

# metadata.dc.source[].value
Divulgació i Premsa (Genètica, Microbiologia i Estadística)

# metadata.dc.title[].value
L'estrès durant la gestació podria estar relacionat amb trastorns alimentaris